
Kárpát-medencei egyetemi hallgatók tanári tekintélyről vallott nézetei

Kulcsszavak: tanári tekintély, ideális pedagógus, tekintélyes tanár, kérdőíves felmérés
Jelen munka a Kárpát-medencében magyar nyelven tanuló egyetemi hallgatók ideális pedagógusról és tanári tekintélyről vallott nézeteit mutatja be. A munka két fejezetet és kilenc alfejezetet, továbbá négy ábrát és 21 táblázatot tartalmaz. Az első fejezet mutatja be a munka elméleti részét három alfejezetben. Az első alfejezet az ideális pedagógussal, a második alfejezet a tanári tekintéllyel, míg a harmadik alfejezet a „Big Five” személyiségtipológiával foglalkozik. A második fejezet a munka gyakorlati részét tárgyalja és hat alfejezetet tartalmaz. Az első alfejezet a kutatás célját és a kutatási kérdéseket tartalmazza. A második alfejezet a kutatás módszerét, módszertanát ismerteti. A harmadik alfejezet a kutatásban részt vett hallgatók demográfiai és egyéb adatait közli. A negyedik alfejezetben kerülnek bemutatásra a vizsgálatok eredményei és elemzései. Az ötödik alfejezetben az hét kutatási kérdés kerül megválaszolásra. A hatodik alfejezet tartalmazza a kutatás konklúzióját és az eredmények megvitatását. A kutatásban összesen 1037 hallgató vett részt. A kérdőíves válaszokat az SPSS statisztikai programmal dolgoztuk fel. A munka egy mellékletet tartalmaz, melyben a kutatáshoz felhasznált kérdőív található.



